97 éves korában forgattunk Bálint Györggyel. A mindig derűt sugárzó újságíróról kevesen tudják, hogy fiatalon a fasizmus és a Rákosi-rendszer áldozata is volt.

"A tegnapi képviselő-testületi ülésen újra bebizonyosodott, hogy első a pártfegyelem, második a józan ész. Vagy harmadik, sokadik, a lényeg az, hogy a rektális izmok jól működjenek", írja a XVI. kerület LMP-s képviselője, Mizsei László a Facebookon, amit a 24.hu vett észre.

Mizsei amiatt borult ki, hogy "többszöri jelölés után a testület fideszes többsége ismét elkaszálta Bálint György kertészmérnök díszpolgárságát, ahogy eddig is, egységesen, tömbben szavazva".

Mizsei hozzáteszi, hogy "Bálint gazda idén 100 éves. Megért már egy-s mást, ezt is túl fogja élni, de rá mindig fognak emlékezni a kerületben, míg ezek a percemberek emlékét elfújja a szél, kicsinyességükkel, pitiánerségükkel, képmutató viselkedésükkel együtt. Tőlük függetlenül nekem Bálint gazda az év XVI kerületi díszpolgára!"

Bónusz: a poszt alatt egy helyi fideszes, Vincze Ágnes azt kommentelte a nyilvános poszt alá, hogy "Laci szerintem nagyon gyorsan vegyél vissza a lendületből és vegyél vissza a sértegetésből. Ez ilyen ballib sajátosság, hogy ha valami nem a kedved szerint alakul akkor egyből sértegetsz másokat. Ősszel nyerj többséggel az LMPvel választást és akkor majd az lesz a díszpolgár akit csak szeretnél."

Bár ezt Mizsei nem említi, alighanem az lehet a Fidesz baja, hogy - a Wikipédiát idézzük - Bálint György 1994. június 1-jén belépett a Szabad Demokraták Szövetségébe; tagja lett az országos tanácsnak. 1994–1998 között országgyűlési képviselő volt. 2009-ben kilépett az SZDSZ-ből, alapító tagként részt vett a Szabadelvű Polgári Egyesület (SZPE) megalapításában.

Frissítés: a fideszes képviselőnő, Vincze Ágnes közben kommentháborúba keveredett a többiekkel, olyan beírásokkal, mint

Soha nem szavazok ballib múltú emberre. Értsd MSZMP MSZP SZDSZ.

illetve, hogy